

**H O T Ă R Â R E**

**privind darea în administrare a unor active achiziționate în cadrul Proiectului “Reabilitarea și modernizarea clădirii atelierelor din cadrul Școlii Gimnaziale Speciale pentru Deficienți de Auz Kozmutza Flóra”**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 70 din 18.04.2024 privind darea în administrare a unor active achiziționate în cadrul Proiectului ”Reabilitarea și modernizarea clădirii atelierelor din cadrul Școlii Gimnaziale Speciale pentru Deficienți de Auz "Kozmutza Flóra"*,* SMIS 121032, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 15297/18.04.2024; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 16631/18.042024 şi de Avizul cu nr. 15297 din 22.04.2024 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Contractul de finanțare nr. 4853/05.11.2019 încheiat între Unitatea Administrativ Teritorială Județul Cluj și Ministerul Dezvoltării, Lucrărilor Publice și Administrației, având ca obiect acordarea finanțării nerambursabile pentru implementarea Proiectului ”Reabilitarea și modernizarea clădirii atelierelor din cadrul Școlii Gimnaziale Speciale pentru Deficienți de Auz "Kozmutza Flóra" , Smis 121032;
* Contractele de achiziție publică de furnizare de produse: nr. 37216/323/15.09.2022 încheiat între Județul Cluj-Consiliul Județean Cluj și Flamatex S.R.L.; nr. 37219/324/15.09.2022 încheiat între Județul Cluj-Consiliul Județean Cluj și Mobteco Product S.R.L.; nr. 37174/322/15.09.2022 încheiat între Județul Cluj-Consiliul Județean Cluj și Select IT S.R.L.; nr. 44839/387/07.11.2022 încheiat între Județul Cluj-Consiliul Județean Cluj și Altamira Impex S.R.L.; nr. 44829/386/07.11.2022 încheiat între Județul Cluj-Consiliul Județean Cluj și Info Med Expert S.R.L.; nr. 21690/114/24.05.2023 încheiat între Județul Cluj-Consiliul Județean Cluj și Altamira Impex S.R.L. și nr. 34394/179/25.08.2023 încheiat între Județul Cluj-Consiliul Județean Cluj și Altamira Impex S.R.L.;

Luând în considerare dispozițiile art. 123 – 140, ale art. 142 - 153, art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. c) - d), alin. (4) lit. b) și alin. (5) lit. c), ale art. 297 alin. (1) lit. (a), ale art. 298 – 301 și ale art. 362 alin. (1) și (3) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 867 – 870 din Legea privind Codul civil nr. 287/2009, republicată, cu modificările şi completările ulterioare;
* art. 19 alin. (19) și ale art. 144 alin (2) si (3) din Legea invățămîntului preuniversitar nr. 198/2023;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă darea în administrarea Școlii Gimnaziale Speciale pentru Deficienți de Auz "Kozmutza Flóra" a activelor achiziționate în cadrul Proiectului ”Reabilitarea și modernizarea clădirii atelierelor din cadrul Școlii Gimnaziale Speciale pentru Deficienți de Auz "Kozmutza Flóra", SMIS 121032, având datele de identificare cuprinse în **anexa nr. 1** care face parte integrantă din prezenta hotărâre.

**Art. 2**. Activele menționate la art. 1 se dau în administrare pe o perioada de 10 ani, cu posibilitatea prelungirii acesteia, conform prevederilor Contractului de administrare cuprins la **anexa nr. 2** care face parte integrantă din prezenta hotărâre.

**Art. 3. (1)** Drepturile și obligațiile părților vor fi prevăzute în contractul de administrare care vor fi încheiate în termen de maximum 30 de zile de la comuniarea prezentei hotărâri.

**(2)** Predarea-primirea activelor menționate la art. 1 se va efectua pe baza de proces-verbal de predare-primire încheiat între reprezentanții părților, în termen de maximum 10 zile de la semnarea contractului de administrare.

**(3)** Se împuternicește domnul Alin Tișe – Președinte al Consiliului Județean Cluj, ca în numele și pentru Județul Cluj, să semneze contractul de administrare prevăzut la articolul 2.

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Dezvoltare şi Investiţii, precum și Școala Gimnazială Specială pentru Deficienti de Auz „Kozmutza Flóra”.

**Art. 5.** Prezenta hotărâre se comunică Direcţiei Generale Buget-Finanţe, Resurse Umane; Direcţiei Dezvoltare şi Investiţii; Scolii Gimnaziale Speciale pentru deficienti de Auz „Kozmutza Flóra”, precum şi Prefectului Judeţului Cluj şi se aduce la cunoştinţa publică prin afişare la sediul Consiliului Judeţean Cluj şi pe pagina de internet ”www.cjcluj”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 67 din 29 aprilie 2024**

*Prezenta hotărâre a fost adoptată cu 35 de voturi “pentru”**, fiind astfel respectate prevederile legale privind majoritatea de voturi necesară.*